Itanium 9500

Itanium 9500 (kodenavn: «Poulson») er en 64-bit mikroprosessor fra Intel, som ble lansert 8. november 2012. Mikroprosessoren tilhører prosessorfamilien Intel Itanium. Den støtter 4 og 8 kjerner, det dobbelte av forgjengeren «Tukwila». Nivå-2 hurtigminne er fordelt på 256 Kb for data og 512 Kb for instruksjoner, mens Nivå-3 hurtigminne varierer fra 20 til 32 Mb. Hastigheten på QuickPath Interconnect er 6.4 GT/s.

Mikroprosessoren er produsert ved hjelp av 32 nm CMOS (mot 65 nm hos forgjengeren), og inneholder 3,1 milliarder transistorer.

Modeller
Itanium 9500 ble lansert 8. november 2012 i fire modeller, som var mer eller mindre kjent et halvt år i forveien. Modellene ble 12. juni og 15. juni 2012 opplistet i Intels Product Change Notification (PCN) 111456-00 og 111456-01, den 20. juni i Intels database Material Declaration Data Sheets (MDDS), mens referansemanualene ble offentlige 11. juli.

Referanser

Intel Itanium
IT-relaterte introduksjoner i 2012